als_Latn dik_Latn tur_Latn
Plaku shqiptar sikletos Vuçiç-in: Dobrosini kishte 172 banorë, tani ka 52Postuar më: 16 October 2016 18:37
Kryeministri serb, Aleksander Vuçiç, gjatë një vizite të tij në spitalin e Nishit, në një nga dhomat gjeti shtrirë Mehmetin, një shqiptar nga fshati Dobrosin, afër Bujanocit. Në ato momente ndodhi një debat i shkurtër, në mes shqiptarit dhe kryeministrit serb, shkruan “Tanjug”.
Çështja doli të jetë pak më ndryshe, pasi kur kryeministri serb e pyet Mehmetin për prejardhjen e tij, plaku iu përgjigj shumë saktë.
“Po, unë jam nga Dobrosini i Bujanocit”,- ishte përgjigjia e Mehmetit, drejtuar kryeministrit serb Vuçiç.
Vuçiç e vazhdon bisedën duke treguar se ai e ka vizituar dy herë radhazi Dobrosin, por nuk ka dha ndonjë detaj më shumë se dikur kishte shkuar për takime me ushtrinë, xhandarmërinë dhe policinë serbe.
Por gjatë këtij takimi të rastësishëm në spitalin e Nishit, plaku shqiptar nuk hezitoi të kthehej prapa në kohë, përcjell “Klan Kosova”.
“Tashmë dhe ju po e dini, unë jam shqiptar dhe vij nga Dobrosini. Por nuk e di sa jeni në dijeni, fshati dikur ka pasur 172 banorë, derisa tani ka vetëm 52”,- i është drejtuar Mehmeti kryeministrit serb, Aleksandër Vuçiç, në takimin e tyre në spitalin e Nishit.
Duke iu referuar rrëfimit të plakut shqiptar, Vuçiç nuk ndalon dhe e pyet përsëri:
“Po ku shkuan ata…? Në Kosovë?”,- pyeti Vuçiç, duke bërë që Mehmeti t’i kthehet me një përgjigjie tjetër.
“Jo, çfarë Kosove! Shqiptarët mërguan në shtete të tjera. Ju duhet të dini shumë mirë në Dobrosin e në Bujanoc në përgjithësi, ku ka vendbanime shqiptare, papunësia është më e madhe”,- e ka përfunduar shqiptari bisedën e tij, shkruan “Tanjug”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn